คือปกติแฟนจะมีประจำเดือนวันที่1ของทุกเดือน แต่เมื่อเดือนกันยาเรามีเพศสัมพันธ์กันโดยใส่ถุงยางแต่ถุงยางรั่วก็เลยกินยาคุมฉุกเฉินไป เหตุเกิดแบบนี้2รอบในเดือนที่แล้วครับ มีอาการผิดปกติคือตกขาวมากกว่าปกตินิดหน่อยและตอนนี้ประจำเดือนแฟนยังไม่มาเลยครับ สงสัยว่าเป็นเพราะผลข้างเคียงของยาคุมฉุกเฉินหรือท้องครับ ปล.ยังไม่ได้ตรวจครรภ์นะครับ
สวัสดีค่ะ หากมีเพศสัมพันธ์ ใส่ถุงยาง แต่ถุงยางอนามัยรั่ว โอกาสที่จะตั้งครรภ์ก็จะมีได้ แต่หากได้ทานยาคุมฉุกเฉินไป โดยทานไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการที่ประจำเดือนยังไม่มา สาเหตุอาจมาจากการที่ทานยาคุมฉุกเฉินไปถึง 2 ครั้งได้ เพราะยาคุมฉุกเฉินจะไปมีผลต่อการทำงานของรังไข่ หรืออาจเกิดจากสาเหตุอื่นๆ ร่วมด้วย เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นส่วนสาเหตุจากการตั้งครรภ์นั้น ก็ยังอาจเป็นไปได้ ดังนั้น แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะหากจะมีเพศสัมพันธ์บ่อยๆ ก็ไม่ควรใช้ยาคุมฉุกเฉินเป็นประจำเดือน เพราะจะทำให้รังไข่ทำงานผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ